ชื่อเรื่อง การศึกษาคุณลักษณะบัณฑิตของผู้ใช้บัณฑิต คณะครุศาสตร์ มหาวิทยาลัยราชภัฏกาญจนบุรี

: สาขาวิชาคณิตศาสตร์

ผู้วิจัย วลีพร ตะพัง ภูชิต ภูชำนิ สุชาติ เสมประวัติ วัจนานุค์ กุลคลัง

ปี พ.ศ. 2557

**บทคัดย่อ**

การวิจัยครั้งนี้ มีวัตถุประสงค์เพื่อศึกษาคุณลักษณะบัณฑิตของผู้ใช้บัณฑิต คณะครุศาสตร์ มหาวิทยาลัยราชภัฏกาญจนบุรี : สาขาวิชาคณิตศาสตร์ และเพื่อเสนอแนวทางการพัฒนาคุณลักษณะบัณฑิตของผู้ใช้บัณฑิต คณะครุศาสตร์ มหาวิทยาลัยราชภัฏกาญจนบุรี : สาขาวิชาคณิตศาสตร์ การศึกษาครั้งนี้ ใช้วิธีการวิจัยเชิงสำรวจ ด้วยการใช้แบบสอบถามเป็นเครื่องมือในการวิจัย กลุ่มเป้าหมาย ได้แก่ ผู้อำนวยการสถานศึกษา ครูในสถานศึกษา ผู้ประกอบการ ที่เป็นผู้ใช้บัณฑิตสาขาวิชาคณิตศาสตร์ ที่สำเร็จการศึกษาใน ปี 2555 ผู้วิจัยวิเคราะห์ข้อมูลโดยใช้ ค่าร้อยละ ค่าเฉลี่ยและส่วนเบี่ยงเบนมาตรฐาน

ผลการวิจัยพบว่าผู้ใช้บัณฑิตมีต้องการให้บัณฑิตมีคุณสมบัติทุกด้านโดยรวมในระดับมากที่สุด โดยมีค่าเฉลี่ยเท่ากับ 4.66 เมื่อพิจารณาเป็นรายด้านพบว่า ผู้ใช้บัณฑิตต้องการให้บัณฑิตมีคุณสมบัติด้านด้านคุณธรรม จริยธรรม เป็นอันดับแรก โดยมีค่าเฉลี่ยเท่ากับ 4.87 รองลงมาคือด้านคุณลักษณะของบัณฑิตตามอัตลักษณ์ของมหาวิทยาลัยราชภัฏกาญจนบุรี โดยมีค่าเฉลี่ยเท่ากับ 4.70 อันดับสามคือด้านทักษะความสัมพันธ์ระหว่างบุคคลและความรับผิดชอบ โดยมีค่าเฉลี่ยเท่ากับ 4.68 อันดับสี่คือ ด้านทักษะการวิเคราะห์เชิงตัวเลข การสื่อสารและการใช้เทคโนโลยีสารสนเทศ โดยมีค่าเฉลี่ยเท่ากับ 4.59 อันดับห้าคือ ด้านความรู้ โดยมีค่าเฉลี่ยเท่ากับ 4.55 และอันดับสุดท้ายคือด้านทักษะทางปัญญา โดยมีค่าเฉลี่ยเท่ากับ 4.48